K O R R A L D U S

Haapsalu,					                                  27. veebruar 2013 nr 122

Projekteerimistingimuste kinnitamine 
(Ehte tn 4, Haapsalu)

Läbi vaadanud Haapsalu Linnavalitsusele esitatud taotluse projekteerimistingimuste saamiseks Ehte tn 4 kinnistul asuva ärihoone katusekorruse väljaehitamiseks ning juhindudes ehitusseaduse § 19 lg 1 p 2, lg 3, muinsuskaitseseadusest, kultuuriministri määruse nr 14 „Kinnismälestise ja muinsuskaitsealal paikneva ehitise muinsuskaitse eritingimuste koostamise kord“  § 4 lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Ehte tn 4 kinnistul asuva ärihoone katusekorruse väljaehitamise projekteerimistingimused nr 5-13 (lisatud).
2.	Korraldus teha teatavaks EELK Püha Johannese kogudusele (haapsalu@eelk.ee) korralduse koopia saatmisega e-posti teel.
3.	Korraldus jõustub teatavakstegemisest.

Andreas Rahuvarm   
Aselinnapea linnapea ülesannetes 				Erko Kalev
				Linnasekretär

Lisa 
Haapsalu Linnavalitsuse 
                                                                                          27.02.2013.a korraldusele nr 122
    
PROJEKTERIMITINGIMUSED nr 6-13
KATUSEKORRUSE VÄLJAEHITAMISEKS

ASUKOHT		Ehte tn  4, Haapsalu, Läänemaa
Haapsalu vanalinna muinsuskaitseala, reg nr 27013.
KINNISTU     
katastritunnus:		18301:005:0018
pindala:		1555 m2
omanikud:		EELK Haapsalu Püha Johannese kogudus, 

1.	Projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: kinnistul puudub kehtiv detailplaneering.
1.4	Katastriüksuse sihtostarve: 100% ärimaa.
1.5	Kinnistul paiknevate ehitiste loetelu ehitisregistri andmetel: ärihoone (ehitusalune pind 342 m2, reg nr 105000739) ja pesuköök (26 m2, reg nr 105000741)

2.	Nõuded projekteerimiseks
2.1	ÜLDIST: käesolevate projekteerimistingimuste kohaselt ehitatakse välja ja võetakse koosolekute ruumina kasutusele kinnistul asuva ärihoone katusealune pööningukorrus. Hoone hoovipoolsel küljel on lubatud taastada seal algselt asunud mahus juurdeehitus eeskoja ja trepikoja tarbeks (vt lisatud joonis). Muinsuskaitse eritingimused esitada projekti seletuskirjas.
2.2	HOONESTUSALA: olemasolev  342 m2 + juurdeehitus 25 m2. 
2.3	HOONE KAUGUS TÄNAVAPOOLSEST KRUNDIPIIRIST: olemasolev. 
2.4	KRUNDI LUBATAV SUURIM EHITUSALUNE PIND: 393 m2
2.5	EHITISTE LUBATUD SUURIM KÕRGUS: hoone kõrgust ei muudeta. 
2.6	KORRUSTE ARV: kelder, 1 korrus + katusekorrus. 
2.7	KATUSETÜÜP: hoonel säilib olemasolev viilkatus.
2.8	KATUSEKALLE: hoonel säilib olemasoleva katuse räästanurk. 
2.9	KATUSEKATE: hoone amortiseerunud ja vigastustega plekist katusekatte võib vahetada tradistsioonilises mõõdus (71x142 cm) tsingitud teraspleki tahvlitest, käsitsi valtsituna paigaldatud uue katusekatte vastu. Katuse räästaosa pinnale kavandada traditsioonilise lahendusega vertikaalsed vihmaveerennid. 
2.10	HARJAJOON/RÄÄSTAJOON: olemasolev.  
2.11	AKNAD: puitraamidega aknad. Akende projekteerimisel (klaasijaotus, piirlauad ja sandrikud) võtta eeskujuks hoone 1950ndatest pärit inventeerimisjoonised ja ajaloolised fotod. 
2.12	VÄLISUKSED: puidust tahveluksed. Ustele võib projekteerida sepiskonsoolidega plekist varikatused. 
2.13	VÄLISVIIMISTLUS: välisseinad – värvitud puitlaudis; projekti koosseisus  esitada välisviimistluse pass. Kavandada ärihoonele vajalikud reklaamid, nende asukohad, lipuhoidjad jms. 
2.14	PIIRDED JA VÄRAVAD: olemasolevad. 
2.15	TULEOHUTUS: Tagada ehitise vastavus tuleohutusnõuetele.
2.16	HEAKORD: näha ette prügikonteinerite asukoht ja hoovilala parkimiskorraldus.

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus, Muinsuskaitseamet

4.	Muud nõuded
4.1	Projekti koosseis peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
4.2	Projekteerimisel lähtuda Vabariigi Valitsuse 17.09.2010 määrusega nr 315 kehtestatud tuleohutusnõuetest.
4.3	Projektis peavad olema selgelt välja toodud lammutatavad ja ehitatavad konstruktsioonid, kasutatavad materjalid. 
4.4	Asendiplaan koostada topo-geodeetilisel alusplaanil mõõtkavas M1:500. 
4.5	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. 
Käesolevad tingimused on kehtivad kahe aasta jooksul alates nende kinnitamisest.

Käesolevad tingimused on kehtivad kahe aasta jooksul alates nende kinnitamisest.